

# ΕΛΛΗΝΙΚΗ ΔΗΜΟΚΡΑΤΙΑ

# ΝΟΜΟΣ ΑΤΤΙΚΗΣ **Μοσχάτο, 25.07.2024**

# **ΔΗΜΟΣ ΜΟΣΧΑΤΟΥ -ΤΑΥΡΟΥ**

# ΔΙΕΥΘΥΝΣΗ ΠΑΙΔΕΙΑΣ, ΠΟΛΙΤΙΣΜΟΥ,

# ΑΘΛΗΤΙΣΜΟΥ& ΝΕΑΣ ΓΕΝΙΑΣ

ΤΟΜΕΑΣ ΑΘΛΗΤΙΣΜΟΥ ΚΑΙ ΝΕΑΣ ΓΕΝΙΑΣ

Ταχ.Δ/νση: Μιαούλη 60 ,Τ.Κ 18345

Τηλ:210-9407820 Fax:210-9427787

Email: tm.athlitismou\_mt@yahoo.com **Προς**: Τον Πρόεδρο & τα Μέλη του

Δημοτικού συμβουλίου

**ΘΕΜΑ: Λήψη απόφασης  για τη παραχώρηση αθλητικών εγκαταστάσεων  για  την  αγωνιστική περίοδο 2024-2025**

α)του Κλειστού Γυμναστηρίου Μοσχάτου Ο.Σ.Κ (Παραλίας), στο «Γυναικείο τμήμα Πετοσφαίρισης του Εθνικού Ο.Φ.Π.Φ.»

β) του Δημοτικού Γηπέδου Ποδοσφαίρου Μοσχάτου ή εναλλακτικά του Δημοτικού Γηπέδου Ποδοσφαίρου «Χ. Παυλίδης» στον Πανελλήνιο Σύλλογο Αθλουμένων Εργαζομένων στα Μ.Μ.Ε (Π.Σ.Α.Ε Μ.Μ.Ε)

γ) του Δημοτικού Γηπέδου Μοσχάτου, στον «ΣΥΛΛΟΓΟ ΥΠΑΛΛΗΛΩΝ ΤΗΣ ΒΟΥΛΗΣ»

Σχετικά:

1. το άρθρο 65 του Ν.3852/2010 [(ΦΕΚ 87/07.06.2010 τεύχος Α'): Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης.](http://www.dimosnet.gr/index.php?MODULE=bce/application/pages&Branch=N_N0000000002_N0000000020_N0000000037_N0000005792_N0000007698_S0000051506)  Αρμοδιότητες του Δημοτικού Συμβουλίου.
2. την υπ΄ αριθ. 65/2016 απόφαση του Δημοτικού Συμβουλίου του Δήμου Μοσχάτου-Ταύρου. ««ΚΑΝΟΝΙΣΜΟΣ ΛΕΙΤΟΥΡΓΙΑΣ ΕΓΚΑΤΑΣΤΑΣΕΩΝ /ΥΠΟΔΟΜΩΝ ΑΘΛΗΣΗΣ ΤΟΥ ΔΗΜΟΥ ΜΟΣΧΑΤΟΥ-ΤΑΥΡΟΥ».
3. Το υπ’ αριθμ. πρωτ.14582/24.07.2024
4. Το υπ’ αριθμ. πρωτ.:14580/24.07.2024
5. Το υπ’ αριθμ. πρωτ.:14729/25.07.2024

Κύριε Πρόεδρε,

1. Με έγγραφό του (σχετ. 3) ο ΕΘΝΙΚΟΣ αιτείται να του παραχωρηθεί η δωρεάν χρήση του Κλειστού Γυμναστηρίου Μοσχάτου Ο.Σ.Κ (Παραλίας), στο Γυναικείο τμήμα Πετοσφαίρισης του Εθνικού Ο.Φ.Π.Φ. για την αγωνιστική περίοδο 2024-25
2. Επίσης, με έγγραφό του (σχετ. 4) ο Π.Σ.Α.Ε -Μ.Μ.Ε ζητάει τη δωρεάν χρήση του Δημοτικού Γηπέδου Ποδοσφαίρου Μοσχάτου, κάθε Σάββατο 08:00-10:30 για την αγωνιστική περίοδο2024-25
3. Τέλος, με έγγραφό του (σχετ. 5) ο «ΣΥΛΛΟΓΟΣ ΥΠΑΛΛΗΛΩΝ ΤΗΣ ΒΟΥΛΗΣ» αιτείται τη δωρεάν παραχώρηση του Δημοτικού Γηπέδου Ποδοσφαίρου Μοσχάτου, ημέρα Σάββατο και ώρες 9.00 – 11.00 ή 11.00 –13.00 για τη διεξαγωγή αγώνων της ομάδας ποδοσφαίρου της Βουλής των Ελλήνων, έως και τα τέλη Ιουνίου 2025, δηλαδή έως και τη λήξη της αγωνιστικής περιόδου.

Με βάση όλα τα προηγούμενα, ζητούμε από το Δημοτικό Συμβούλιο να λάβει απόφαση για την δωρεάν παραχώρηση της χρήσης των Γηπέδων στους αιτούντες, με τους εξής όρους:

1. Η χρήση των γηπέδου από τις παραπάνω ομάδες, θα γίνεται σε στενή συνεργασία και κατανόηση με την διοίκηση των ομάδων του Μοσχάτου ή του Ταύρου αντίστοιχα- όσον αφορά τις ημέρες και ώρες (αναφέρονται & στα σχετικά έγγραφα 3,4 & 5) και με πρότερη ενημέρωση προς την αιρετή και υπηρεσιακή διοίκηση του Αθλητικού τομέα του Δήμου όπως και για οποιοδήποτε άλλο θέμα που αφορά την εύρυθμη λειτουργία και την τήρηση του προγράμματος όπως έχει ορισθεί.
2. Οι ομάδες θα είναι υπεύθυνες για την κόσμια παρουσία των αθλητών και των μελών τους, θα πρέπει να φροντίζουν για την καθαριότητα των χώρων κατά τη διάρκεια των ωρών που χρησιμοποιούν τις εγκαταστάσεις και είναι υποχρεωμένες να τηρούν τις ώρες κοινής ησυχίας. Επίσης, είναι αποκλειστικά υπεύθυνες για την υγεία των αθλουμένων στις συγκεκριμένες ημέρες και ώρες που χρησιμοποιούν τον Δημοτικό Αθλητικό χώρο. Τέλος, κατά την διάρκεια των αγώνων της εκάστοτε ομάδας που χρησιμοποιεί το γήπεδο σε περίπτωση ατυχήματος, ο Δήμος Μοσχάτου-Ταύρου δεν φέρει καμία ευθύνη και την αποκλειστική ευθύνη θα φέρουν οι ομάδες που αναφέρονται αντίστοιχα, στα σχετ.(3) & (4) .
3. Έκαστη ομάδα, υποχρεούται να ορίσει γραπτώς έναν εκπρόσωπό της και τον αναπληρωτή του ο οποίος θα πρέπει να παρευρίσκεται στο χώρο και θα έχει την ευθύνη λειτουργίας του δημοτικού γηπέδου κατά τις ώρες που ο Σύλλογος χρησιμοποιεί την αθλητική εγκατάσταση.
4. Η ομάδα που κάνει χρήση του Γηπέδου υποχρεούται να αποκαθιστά άμεσα τυχόν φθορές που θα προκληθούν με υπαιτιότητά της κατά την χρήση του Δημοτικού γηπέδου «Χ. Παυλίδης» ή του «Δημοτικού Γηπέδου ποδοσφαίρου Μοσχάτου» αντίστοιχα.
5. Κατά τη διάρκεια της χρήσης της αθλητικής εγκατάστασης, η εκάστοτε ομάδα, υποχρεούται να παρέχει ιατρική κάλυψη των αθλουμένων, με την παρουσία ιατρού και να διαθέτει το αναγκαίο ιατροφαρμακευτικό υλικό.
6. Σε περίπτωση τέλεσης επίσημων αγώνων το κόστος των όποιων απαιτούμενων τεχνικών ή άλλων προϋποθέσεων θα καλυφθεί εξ ολοκλήρου από την εκάστοτε ομάδα που κάνει χρήση του γηπέδου..
7. Η διάρκεια χρήσης αφορά αποκλειστικά την αγωνιστική περίοδο 2024-2025.

Με τη λήψη της απόφασης του Δημοτικού Συμβουλίου για παραχώρηση χρήσης του εκάστοτε Δημοτικού γηπέδου, θα συνταχθεί «Συμφωνητικό- Παραχωρητήριο» όπου θα περιγράφονται όλες οι προαναφερόμενες υποχρεώσεις του Δήμου όπως και οι υποχρεώσεις της εκάστοτε ομάδας. Το «Συμφωνητικό- Παραχωρητήριο» υπογράφεται από το Δήμαρχο ή τον καθ’ ύλην Αντιδήμαρχο και τον Πρόεδρο του ΔΣ και τον εκπρόσωπο της ομάδας.

Παρακαλούμε για τη λήψη σχετικής απόφασης.

H Προϊσταμένη του Ο Προϊστάμενος της

Τμήματος Αθλητισμού & Ν. Γενιάς Δ/νσης Αθλητισμού Πολιτισμού

Χ. Ευσταθίου Γ. Ιωαννίδης

Ο Αντιδήμαρχος

Αθλητικών δραστηριοτήτων

Γ. Φελλάς